"மொத்தம் மூணு பந்து தெரிஞ்சுது.. எல்லா தடவையும் நடு பந்தைப் பார்த்து நச்சுன்னு பேட்டை சுத்தினா அதெல்லாம் தன்னால சிக்சர் போவுது....". தண்ணி அடித்துவிட்டு விளையாடி சிக்செர் சிக்செராக அடித்து வெளுத்து வாங்கிய எங்கெளுக்கெல்லாம் சூப்பர் சீனியர் எங்கள் கோச்சின் நண்பர் கமலக்கண்ணன் அண்ணாவிடம் மேச் முடிந்து பேட்டிகாண்கையில் அவர் போதையாக சொன்னது இது. இதுவல்லாமல் எங்கள் பள்ளி கிரிக்கெட் டீம் கோச் திரு.ராமு சார் ஒரு சிலரை புதுவிதமாக ட்ரீட் பண்ணுவார். வடுவூர் சுரேஷ் என்னும் ஒரு அன்பருக்கு போட்டி துவங்கும் முன் மைதானத்தின் மூலையில் இருக்கும் மாமரத்தடிக்கு கொண்டு சென்று பிடரியில் நாலு தட்டி தட்டி பின்னர் தான் விளையாடுவதற்கு உள்ளே அனுப்புவார். காரணம் கேட்டால் அப்போதுதான் நன்றாக பவுலிங் போடுவான் என்பார். அது அப்படியே நூறு சதம் பலிக்கும். சாருக்கு மரியாதையான ஒரு தனிப் பதிவு பின்னர் ஒரு சந்தர்ப்பத்தில்.